Al wat die werkers besit, is hulle vermoë om te werk. Werkers en hulle families moet vir die base werk om aan die lewe te bly.
Die base eien al die rykdom toe wat die werkers maak. Alles wat die werkers maak, word besit deur die base: As ‘n werker ‘n kar bou, besit die maatskappy dit.
Dit is hoekom die baas soveel moontlik werk uit sy werkers wil pers vir die laagste moontlike lone. Dit bied hulle hoër winste.
Goedere en dienste word nie geproduseer om die behoeftes van gewone mense te voorsien nie. Produksie is vir wins. Alhoewel daar genoeg kos is om elke persoon in die wêreld te oorvoed, sterf mense omdat dit nie winsgewend vir die base is nie.
Goud is gedurende die 1870’s in Suid-Afrika ontdek.. Die base het besef dat hulle massiewe winste kon maak, maar daarvoor het hulle die goekoopste arbeid moontlik nodig gehad.
Hierdie swart werkers was swerwers d.w.s. hulle het vir ‘n beperkte tydperk na die stede gekom, terwyl hulle families op die platteland gewoon het. Sommige van hulle was van Suid-Afrika afkomstig terwyl ander weer van lande soos Lesotho, Mosambiek, Zambië en Zimbabwe gekom het.
Massa aksie deur die werkers en die armes het die ou regering gedwing om te onderhandel. Massa aksie deur die vakbonde het die regering gedwing om die wettige rassistiese verdrukking te staak.
Alhoewel ons apartheid oorwin het, het on nog nie die kapitalisme oorwin of van die base ontslae geraak nie. Die regering arresteer nog steeds die werkers. (Kyk na die afdeling oor regerings verder aan.)
Ons meen dat hierdie probleme nie deur die kapitalisme opgelos kan word nie. Terwyl die rykdom in die hande van ‘n paar base is, sal die geld nie beskikbaar wees om die erfenis van apartheid te vernietig nie. Ons moet die rykdom van die base af terugvat en dit onder werkersbeheer plaas. Dan kan ons die ekonomie gebruik om ons gemeenskappe en werksplekke te herbou. Ons is siek en sat van die rassisme en van base. Ons het demokrasie en beheer oor ons werk nodig.
Ons bou vandag al aan môre.. Ons moet veg vir gelyke lone vir gelyke werk, toeganklikheid vir vroue tot werk wat tradisioneel hulle geweier was, vir werksekerheid vir vroue, vir gratis 24 uur kindersorg uit die base en regering se sakke, vir betaalde swangerskapverlof en gewaarborgde herindiensneming en ‘n einde aan geweld teen vroue. Mans moet hulle deel van die huiswerk doen.
Kyk byvoorbeeld na die sogenaamde Arbeidersparty in Brittanje: hulle gaan nie na die mense met sosialistiese idees nie. Hulle sê wat ook al populêr is om verkies te word i.p.v. om vir mense te verduidelik wat die sosialisme beteken.
Wanneer die politici ons stemme het, vergeet hulle gou hulle ondersteuners en verbreek hulle hul beloftes aan die kiesers.
As ons stem, oorhandig ons ons lewens oor aan 400 mense in die parlement. Ons kan net elke 5 jaar besluit of ons tevrede is of nie. Intussen kan hulle doen wat hulle wil. Hulle geniet die lewe: hulle word ryk en lewe gemaklik. Hierdie 400 mense besluit vir 38 miljoen mense wat met hulle gaan gebeur.
Die parlement gee ons geen demokratiese beheer oor ons lewens in die werksplek en in die gemeenskap nie.
Ons kort nog steeds drastiese veranderinge in hierdie land en reg oor die wêreld as ons vryheid vir die werkers wil hê.
Hierdie veranderinge kan net plaasvind op voetsoolvlak. Vryheid kan nie deur die regering of die kapitalisme kom nie.
Net die werkersklas het die grootte, klasbelange en krag vir die massa-organisasie wat benodig word om die uitbuitingsisteem te vernietig. Net hulle kan ‘n vrye samelewing skep, omdat net hulle nie uitbuit nie.
Die sosialisme kan net geskep word deur die revolusionêre algemene staking, wanneer die werkers, georganiseer in hul vakbonde, die kapitaal oorneem en self bestuur.
die vakbonde moet onder die beheer en bestuur van sy lede kom. Vakbonde moet op voetsoolvlak demokrasie gebaseer wees en nie deur voltydse betaalde beamptes bestuur word nie. Die vakbonde moet gebaseer wees op die selfaktiwiteite van sy lede. Daar moet so min as moontlik voltydse poste beskikbaar wees.
Ons wil ‘n voetsoolvlakbeweging bou wat alle werkers in sou sluit. Die hoofdoel van die beweging sou wees om solidariteit tussen alle werkers aan te moedig. Dit sou stakings, die stryd vir demokrasie in die vakbonde en gelyke regte vir vroue voorstaan en alle aanvalle deur die base om ons vir hulle krisis te laat betaal, teenstaan.